ועדת הפנים והגנת הסביבה, כנסת 25, פרוטוקול מספר 116, 2023-07-18 00:00

יעקב אשר: אני פותח את ישיבת הוועדה, אנחנו בהמשך המרתון הסביבתי, ושוב אני אומר שגם פה השעון לא הולך לקראתנו כל כך וגם אני לא הלכתי לקראתו היום, אז אני מקווה שפה נוכל למצות יותר את הדיון

יעקב אשר:  הנושאים עולים על השולחן, ומה שנצטרך לעשות ישיבות המשך אנחנו נעשה בישיבת המשך

יעקב אשר:       אני רוצה לומר בשתי מילים רק בנושא הישיבה – הבטחת קיום מערך אפקטיבי של איסוף בקבוקים והשבת הפיקדון לציבור, ופעילות קרן הפיקדון לבקשתה של חברת הכנסת מטי הרכבי, במסגרת יום ציון יום הגנת הסביבה, ובהשתתפות המנכ"ל והשרה שתכף תיכנס איתנו

יעקב אשר:       אני אתן למטי קודם כל להציג, ואחר כך אני אוסיף כמה מילים שלי לעניין

יעקב אשר:  בבקשה

מטי צרפתי הרכבי: אני אומר בקצרה

מטי צרפתי הרכבי:  בערך 600-700 מיליון שקלים מופקדים מהציבור בכספי פיקדון, מתוך כ-2 מיליארד בקבוקי פיקדון

מטי צרפתי הרכבי:  הרוב זה הבקבוקים הקטנים, וגם הרוב מגיע מעסקים, מאולמות, מהשבת הפיקדון של הקטנים ופחות לפרטיים, ופחות עוד יותר לבקבוקים הגדולים

מטי צרפתי הרכבי:       אני מניחה שהממ"מ שעשה מחקר מדהים, יציג את המספרים ואת המורכבות

מטי צרפתי הרכבי:  יש קושי לאזרח הפשוט או הקטן, להחזיר את הבקבוקים לרשתות השיווק, כי הן מקשות

מטי צרפתי הרכבי:  אני יכולה לקנות 100 פחיות בירה או פחיות קולה, אבל אני יכולה להחזיר רק 50

מטי צרפתי הרכבי:  זאת אומרת, אין מגבלה בקנייה אבל יש מגבלה בהחזרה

יעקב אשר: וכל שכן הגדולים

מטי צרפתי הרכבי: הגדולים

מטי צרפתי הרכבי:  הרשתות מקשות מאוד על ההשבה, כי זו גזירה שהן פחות משתפות איתה פעולה

מטי צרפתי הרכבי:  יש קושי גדול מאוד במרחב הכפרי, במיוחד כשנאספו כל הכלובים בזמנו של תאגיד אלה, אז יש קושי עוד יותר גדול

מטי צרפתי הרכבי:  יש קושי למכולות הקטנות, לקמעונאים הקטנים שהם נתקעים בנפחים, כי זה נפח מאוד גדול, והפינוי הוא מוגבל

מטי צרפתי הרכבי:       אין מספיק הסברה אדוני, אין מספיק הסברה לציבור

מטי צרפתי הרכבי:  למשל, למדתי לא מזמן שאפשר להחזיר בחנויות נוחות, ובתחנות דלק, ובכל מיני דברים

מטי צרפתי הרכבי:  הציבור לא יודע מה האופציות שלו להשיב ולקבל חזרה את כספי הפיקדון

מטי צרפתי הרכבי:  גם הפיזור של המכונות האוטומטיות לא נמצא, הוא נמצא ברשתות בעיקר, אבל הוא בפיזור הרבה יותר קטן, ונאספו כל המכלים ההיסטוריים

מטי צרפתי הרכבי:  הרבה מאוד מהמכסה שעומדים בחברות, הוא מחילוץ מתחנות המעבר

מטי צרפתי הרכבי:  הם עומדים במכסות, הם אוספים מתחנות המעבר בקבוקים שהם באיכות מלוכלכות או מתוך הזבל, והם פחות משקיעים באיסוף בפריפריה, כי זה יותר מסובך ויותר מורכב

מטי צרפתי הרכבי:  ובעצם הציבור לא מקבל חזרה את הכסף שהוא מפקיד בקנייה ישירה

מטי צרפתי הרכבי:       מה שקרה לאחרונה, זה שגם הציבור התחיל לזרוק לפח הכתום, והרשות המקומית נקנסת על המיון

מטי צרפתי הרכבי:  היא משלמת על המיון של הפיקדון ובטח לא משיבה שום דבר לרשות המקומית, יש שם איזשהו בלוגיקה, אבל הציבור שיש לו מודעות למיחזור, מעדיף לא לקבל את הפיקדון ולזרוק לפח הכתום, כי יש לו קושי לזרוק את זה להטמנה

מטי צרפתי הרכבי:  וגם יש כאן משהו שגם בחוק האריזות וגם בחוק הפיקדון, הרבה מאוד בקבוקים ואריזות נכנסים לארץ מהשטחים באופן לא מוכר, לא רשמי, לא מוכרז

מטי צרפתי הרכבי:  גם בייבוא בתוך המכולות, לא על כולן מוטבע

יעקב אשר: אומרים שלא רק מהשטחים

מטי צרפתי הרכבי: לא, לא, גם בייבוא במכליות, גם זו סוגייה, ואז מאוד קל לכאורה לעמוד ביעדים

מטי צרפתי הרכבי:  אנחנו מדינה אני רוצה להאמין מתוקנת

מטי צרפתי הרכבי:  סוגייה מאוד מורכבת, ואני מודה לאדוני שהוא בחר לקיים את הדיון

יעקב אשר: אוקיי, אני רק אוסיף שתי מילים

יעקב אשר:  קודם כל, כל מה שאמרה מטי אני חושב זה נכון

יעקב אשר:  אני גם יכול להגיד את זה, בגלל שאני לא נזכרתי להגיד את זה עכשיו בגלל הדיון ובגלל היום להגנת הסביבה, אמרתי את זה וצרחתי את זה ככרוכיה בדיון שהיה בזמנו, ומי שהיה שם בוועדת הכלכלה בזמנו כשעל הראש שלנו אישרו את החיסול של השיטה הקודמת, בעקבות כמובן בג"צ

יעקב אשר:  פשוט לקחו דבר שהוא גם לא היה מושלם, כן? ואמרו בוא נשנה

יעקב אשר:  וכל השינוי הוא תלוי תוכנית וביצוע

יעקב אשר:  הוא לא יכול להיעשות לא בשנה, לא בחצי שנה

יעקב אשר:  ומה שעשו פשוט באבחת גרזן, הפסיקו והורידו 24 אלף כלובים מרחבי הארץ, ונכנסו לתוכנית אחרת שהיום רק מתחילים להגיע אולי, תכף נשמע את הנתונים מהממ"מ, שעשה פה עבודה מאוד יפה ומקיפה

יעקב אשר:      לכן אני בא ואומר דבר אחד – אני לא הייתי בטוח אם השיטה הזאת תעבוד או לא

יעקב אשר:  יכול להיות שהיא תעבוד עם המכונות, זה חייב אבל לבוא עם תוכנית גדולה, עם לוחות זמנים, איך, מתי, מה, איך זה פותר באמת את הבעיות במקומות כפריים, איך זה פותר את הבעיות במקומות צפופים שבהם אין כל כך הרבה אפשרויות

יעקב אשר:  כמה מכולות לדעתכם אפשר יהיה להכניס, האם זה יעבוד או לא יעבוד

יעקב אשר:       יש פה המון המון שאלות, שלצערי הרב במקום ללכת בצורה הדרגתית, גם אם רצו על הראש שלנו להחליט שנכנסים לפיקדון של הבקבוקים הגדולים, ששם זה עוד הרבה יותר קשה מהקטנים, כי הקטנים בדרך כלל גם השימוש שלהם קרוב למקום שרכשת אותם, אז זה יכול להיות יותר נוח

מטי צרפתי הרכבי: עיקר הבקבוקים הקטנים הם מוסדיים, מאולמות אירועים

יעקב אשר: גם, ובבקבוקים הגדולים שהחילו אז באותה ישיבה, במקום לעשות משהו הדרגתי, ולבוא ולומר אוקיי, ניכנס לתוכנית של שלבים תוך שלוש-ארבע שנים

יעקב אשר:  בינתיים נשאיר את הכלובים הקיימים, נתחיל לעבוד על מכונות

יעקב אשר:  יהיה X מכונות, יידעו X כלובים

יעקב אשר:  ככה עושים דבר שרוצים לעשות לטובת הייעוד

יעקב אשר:  אף אחד לא אהב את הכלובים האלה

יעקב אשר:  אני הייתי ראש עיר שפיזר את הכלובים האלה בזמנו בעיר, לא כולם אצלי אהבו

יעקב אשר:  גם אין לי הרבה מקום מדרכה בבני ברק לדברים הללו, אבל אמרתי זה עדיף לי מאשר לפוצץ את הפחים שגם ככה מפוצצים

יעקב אשר:       ובאה המדינה וקיבלה החלטה על הראש של חברי כנסת, שבאמת זעקו על העניין הזה, ואני בתוכם

יעקב אשר:  ולכן, אני אומר אנחנו נמצאים היום במקום שאנחנו נמצאים

יעקב אשר:  השאלה לאן אנחנו הולכים מכאן והלאה

יעקב אשר:  אני יודע אדוני המנכ"ל שאתם ישבתם על המדוכה הזאת, אני יודע שבניתם איזושהי תוכנית שאנחנו נשמח תכף לשמוע אותה ולראות

יעקב אשר:  יכול להיות שזה יצליח מאוד הנושא הזה של המכונות, זו השקעה, ונכנסו לזה גורמים כאלה ואחרים

יעקב אשר:  אבל אני אומר, אנחנו צריכים להגיע לשתי נקודות

יעקב אשר:       אחת, שהאיסוף הזה יהיה אפקטיבי ונכון ומפוזר ברמה הנכונה והטובה, והתוצאה של זה גם שהציבור יקבל חזרה את הפיקדון שהוא משלם כל הזמן בשקט, כשהוא מעביר אלף דברים, הוא משלם עוד פיקדון ועוד פיקדון ועוד פיקדון, ואף אחד כבר לא רץ באמת לבדוק כמה זה עולה לו בשנה, ואני חושב שאם אנשים יעשו חשבון, יראו שזה הרבה מאוד כסף

יעקב אשר:       ולכן מאוד חשוב לי שתוצג פה התוכנית, כי אם אנחנו נדע לאן אנחנו הולכים, נדע גם מה אנחנו רוצים כחברי כנסת

יעקב אשר:  אני כחבר כנסת גם הגשתי אז הצעת חוק, שעדיין נמצאת על המדף

יעקב אשר:  לא קידמתי אותה כרגע, וההצעה דיברה על להכניס את זה למסגרת חוק האריזות, שאני כבר לא יודע לאן אני הולך ולאן אני בא

מטי צרפתי הרכבי: זה אסון, האריזות עוד פחות מיושם

יעקב אשר: רגע דקה, לפני שאת מכריזה על אסון המוני, אני אומר דבר אחד

יעקב אשר:  מהסיבה שאין לנו וודאות על מה שקורה ועל מה שהולך לקרות, לא ראינו לפחות עד עכשיו, אני מקווה שמהישיבה הזאת לפחות נוכל לדעת לאן אנחנו הולכים, וכמובן נבחן את זה תוך כדי הדברים

יעקב אשר:       בבקשה ממ"מ, קודם כל נתונים

תהילה שחר: תודה רבה

תהילה שחר:  אז כתבנו מסמך שפורסם על יישום חוק הפיקדון מאז החלטו על מכלי המשקה הגדולים, לבקשת ועדת הפנים והגנת הסביבה

תהילה שחר:  אתם יכולים לקרוא את המסמך, הוא מאוד גדול וסוקר בהרחבה הרבה נושאים שקשורים ליישום החוק, אתם יכולים לקרוא אותו באתר של הממ"מ

יעקב אשר: ולעיקרי הממצאים

תהילה שחר: (הצגת מצגת)     אני קצת אדלג על השקף הזה, כי אני מניחה שכולכם מכירים אותו מאוד טוב

תהילה שחר:  אני רק אזכיר שכיום, מאז התפרקות אלה, כיום יש שלושה תאגידי איסוף גדולים – סייקל, בק-בוק ואסופתא, שהם אחראיים בעצם לאסוף את מכלי המשקה מקמעונאים ומערוצים נוספים

תהילה שחר:  כמו חילוץ מפח כתום, פח ירוק וכו'

תהילה שחר:  והם אחראיים גם להעביר אותם למפעלי מיחזור

תהילה שחר:  בהקשר הזה נזכיר, שהוקמו מאז הרחבת החוק שני מפעלי מיחזור ממדרג גבוה בארץ, באטל טו באטל

תהילה שחר:       אז כדי בעצם לבדוק האם מנגנון הפיקדון עובד, יש שני פרמטרים שנרצה להסתכל עליהם

תהילה שחר:  הראשון, זה עמידה ביעדי איסוף, והשני זה האם הציבור מקבל את כספי הפיקדון בחזרה

תהילה שחר:  אז עד הרחבת החוק, בעצם הוגדרו יעדי איסוף שונים למכלים הגדולים והקטנים, כאשר המכלים הגדולים שנאספו שלא במנגנון פיקדון, אלא במנגנון וולונטרי, יעד האיסוף עמד על 55%, והיעד עבור המכלים הקטנים שנאספו במנגנון פיקדון, היה 77%

תהילה שחר:       מאז החלת החוק על המכלים הגדולים, היעדים אוחדו

תהילה שחר:  כאשר הם מתחילים ב-68%, וב-2026 ואילך הם כבר יעמדו על 77%

תהילה שחר:  אז כיום, כמו שאתם יכולים אני כאן אציין שנתוני המכר, האיסוף וגם המיחזור של היצרנים והיבואנים, מדווחים למשרד להגנת הסביבה

יעקב אשר: כמה הגיעו ליעד בעבר?      

תהילה שחר: בעבר כמו שניתן לראות, הייתה עמידה

יעקב אשר: על הקטנים

תהילה שחר: על הקטנים תמיד הייתה עמידה ביעדים

יעקב אשר: לא, כי כשאת אומרת עכשיו במצטבר, אתה מעוות את המציאות

תהילה שחר: נכון, אני פשוט רק רציתי לפני שאני דנה בנתונים, להגיד הסתייגות קלה

תהילה שחר:  הנתונים שמדווחים עוברים תהליך של ביקורת על ידי המשרד, אבל מ-2019 הנתונים לא עברו תהליך כזה, אוקיי? אז כמו שאתם יכולים לראות, באמת מכלי המשקה הקטנים תמיד היו מאוד קרובים ליעד האיסוף, והחל מאז הרחבת החוק, האיסוף בעצם של המכלים הקטנים עלה ל-85%, ואילו האיסוף של המכלים הגדולים ירד ל-49%, אפילו פחות מיעד האיסוף הוולונטרי שהיה לפני

תהילה שחר:       עם זאת, כשאנחנו מסתכלים במצב משוקלל, כן הייתה עמידה ביעדי האיסוף, כי האיסוף בעצם עמד על 73%, כאשר היעד כיום הוא 68%

מטי צרפתי הרכבי: זה רק אומר שהם ניגשים לכסף שמתחת לפנס, ולא עושים מאמץ באזורים שבהם נמצאים הבקבוקים הגדולים

תהילה שחר: יפה, זה בדיוק הנקודה שרצינו להגיד

תהילה שחר:  השאלה היא באמת למה מעדיפים לאסוף את הקטנים, אולי זה באמת יותר נגיש ויעיל עבור היצרניות לאסוף אותם

תהילה שחר:  כאן אני אגיד את ההערכה של המשרד עם זאת, שאיסוף מכלי המשקה הגדולים מפלסטיק מהציבור בשנת 2022, עמד על כ-25% מהמכר בלבד

יעקב אשר: זה היה כבר אחרי הכלובים

תהילה שחר: נכון

יעקב אשר: כמה היה בזמן הכלובים?      

תהילה שחר: אני לא יודעת להגיד

מטי צרפתי הרכבי: 22%

אלעד עמיחי: מהציבור?      

מטי צרפתי הרכבי: כן

אלעד עמיחי: זה בערך אותו דבר

אלעד עמיחי:  לא השתנה, בסך הכל של הבקבוקים הגדולים הייתה ירידה, כמו שראינו מ-55 ל-49, וזה בא כפיצוי, אספו יותר בקבוקים קטנים, וכמה בא מהציבור באופן ישיר וכמה בהשתתפות הציבור, אנחנו מעריכים שהיא בערך אותו דבר

אלעד עמיחי:  לא ראינו בעקבות הפיקדון איזו עלייה חדה בהשתתפות הציבור

גיא סמט: לכאורה זה היה אמור להיות עלייה, ברגע שיש 30 אגורות אז האינסנטיב הוא שהציבור יחזיר

גיא סמט:  תראו, אנחנו לא רואים וצריך לתקן את הדברים

גיא סמט:  צריך לעשות תיקונים, אבל אנחנו נשיב אחרי זה

תהילה שחר: אני גם אציין שנוהל הדיווח שיצא החל מהרחבת החוק, מגדיר שהאיסוף חייב להיות דווקא מהציבור, ולא מהערוצים האחרים

אלעד עמיחי: מהדיווח

אלעד עמיחי:  צריך לפלח את הדיווח

תהילה שחר: נכון, סליחה, שהמכלים המדווחים צריכים להיות דווקא כאלה שנאספו מהציבור ולא מערוצים אחרים

תהילה שחר:  אבל שוב, הנתונים לא עברו תהליך של בקרה

אלעד עמיחי: הנוהל על הדיווח אומר שצריך לדווח את מקורות האיסוף, זה לא אומר שצריך לאסוף, לא מפלח את מקורות האיסוף העצמם, בסדר?      

תומר רוזנר: וכמה להערכתכם שהם לא מדווחים בכלל? כמה כמות האחוזים, כמו שאמרת לגבי האריזות

אלעד עמיחי: אני אגיד לך משוק המשקאות

אלעד עמיחי:  יש ארבע חברות גדולות מאוד שהן מוות מעל 80% מהמכר, והן מדווחות, אז כך שהדיווח הוא הרבה יותר מקיף

אלעד עמיחי:  התשובה שלי הייתה ברורה?      

יעקב אשר: כן

תהילה שחר: אוקיי, אז אנחנו מגיעים בעצם לנקודה השנייה, של שיעורי השבת דמי הפיקדון

תהילה שחר:  כמה בעצם כסף חוזר לציבור

תהילה שחר:  אז כמו שאתם יכולים לראות, יש כאן בעצם נתונים על שיעור השבת פיקדון מהמכר לעומת האיסוף, עבור המכלים הקטנים עד שנת 2022, כאשר השבת הפיקדון מהאיסוף היא מאוד גבוהה, שיעורים מאוד גבוהים

תהילה שחר:  אבל עדיין בשנת 2022 חלה ירידה בשיעור הזה, כנראה שזה גם קשור בנוהל שהזכרנו קודם, ובכך שיש יותר תאגידים שמדווחים

תהילה שחר:       עם זאת, תסתכלו על 2022 שבה מצטרפים גם מכלי המשקה הגדולים, ואז אנחנו רואים שיש שיעור 75% השבה מהאיסוף, ו-36% השבה מהמכר

תהילה שחר:  משמע, הציבור לא מקבל החזר של דמי הפיקדון עבור כשני שליש מהמכלים הגדולים שנמכרו, ועבור כרבע מהמכלים הגדולים שנאספו

תהילה שחר:       בעצם למה הציבור לא מחזיר מכלים? אז כמו שחברת הכנסת הזכירה, השאלה עד כמה נוח ונגיש וקל להם, ואם יש מי שאוסף מהם את המכלים

תהילה שחר:  ואם תשאלו את עצמכם איפה הכסף נמצא - - -      

מטי צרפתי הרכבי: אבל בהשבת פיקדון מהאיסוף זה טבעי שזה יהיה באחוזים גבוהים, כי הלינקג' הוא ישיר, כסף ישיר

מטי צרפתי הרכבי:  הבעיה היא מהמכר

תהילה שחר: נכון, אבל עדיין מכל מה שנאסף רק 75% קיבלו את הכסף חזרה

יעקב אשר: איפה הכסף?      

תהילה שחר: איפה הכסף? אז רק כדי שנבין בעצם איך המנגנון הזה עובד, ברגע שהיצרנים והיבואנים משווקים מכל משקה, הם מקבלים מהקמעונאים 30 אגורות, ובאותו זמן משלמים גם 30 אגורות לחברות האיסוף

תהילה שחר:  בהמשך, חברות האיסוף צריכות לעשות איזשהו התחשבנות מול הקמעונאים, ברגע שהם מקבלים חזרה את המכלים שהם קיבלו חזרה מהציבור, הם מקבלים גם 30 אגורות חזרה מחברות האיסוף

תהילה שחר:  אם הם לא מקבלים את המכלים, הכסף בעצם נשאר אצלם, אצל חברות האיסוף

תהילה שחר:       ובהקשר הזה אני רוצה להגיד, שחוקי אחריות יצרן וביניהם חוק הפיקדון, מבוססים בעצם על עיקרון המזהה משלם

תהילה שחר:  זאת אומרת, שהאחריות לאיסוף מכלי המשקה והעברתם למיחזור, בעצם מוטלת בראש ובראשונה על היצרנים והיבואנים

תהילה שחר:  אבל מהמסמך עולה שבעצם חלק ניכר מהאחריות על יישום החוק, מוטל על הקמעונאים דווקא, והם נתקלים בקשיים מאוד רבים ביישום שלו

תהילה שחר:  בטח אתם יכולים לשמוע על זה מהם וגם אם תקראו את המסמך

תהילה שחר:       כמו שהזכרנו קודם, לפי המשרד השיטה היעילה ביותר לאיסוף, על ידי הצבת מכונות אוטומטיות לאיסוף, שנקראות RVM

תהילה שחר:  אם נשאל מהי פריסת המכונות בארץ, אז כיום יש כ-500 מכונות שפזורות ברשתות השיווק, במקום 2500 או 3000, שזה לפי חוות דעת כלכלית שנכתבה למשרד טרם החלת החוק, הרחבת החוק למכלים הגדולים

תהילה שחר:       יש מכונות ב-7% מהיישובים בישראל בלבד

מטי צרפתי הרכבי: שהן ברשתות שיווק

מטי צרפתי הרכבי:  7% שנמצאות בתוך רשתות השיווק, הן לא נמצאות במכולת השכונתית או בשטח הציבורי איפה שהיה המכל של הבקבוקים

תהילה שחר: נכון

תהילה שחר:  כאשר 488 מכונות מוצבות ביישובים אורניים, 13 מכונות ביישובים הכפריים, ביישובי החברה הערבית לא מצויות מכונות בכלל

תהילה שחר:  עכשיו, אם נסתכל על מספר המכונות ל-100 אלף נפש לפי אשכול חברתי כלכלי, אפשר לראות שבאשכולות הנמוכים מספר המכונות לנפש נמוך, ובאשכולות הגבוהים הוא גבוה

תהילה שחר:       אם נסתכל על שיעור היישובים בהם יש מכונות לפי אשכול פריפריאלי, אנחנו רואים שככל שהאשכול גבוה יותר, כך יש שיעור יישובים גבוה יותר שבהם יש מכונות

תהילה שחר:  זאת אומרת, באשכול אחד רק ל-3% מהיישובים יש מכונות, ואילו באשכול עשר, לכל היישובים יש מכונות

מטי צרפתי הרכבי: גם יכול להיות שכל אחד נמצא ליד איזה עיר גדולה

יעקב אשר: אוקיי, וכל זה על הנתון של מה שיש כרגע, זה המכונות שיש כרגע

יעקב אשר:  זה רק מכונות

מטי צרפתי הרכבי: אדוני, ב-7% בלבד יש

יעקב אשר: טוב

תהילה שחר: על המצוקה של הפריפריה אפשר ללמוד מהתמונות שאתם רואים כאן

תהילה שחר:  לפי המרכז השלטון האזורי, איסוף של מכלים מהמרחב הכפרי הצטמצם באופן משמעותי, ולפריפריה זה כמובן אזור כפרי, ואין בשטח פתרונות חלופיים טובים לאיסוף יישובים או קהילתי

תהילה שחר:  הם גם הציעו כמה פתרונות, של הצבת מכונות בשטחים ציבוריים במרחב הכפרי

תהילה שחר:  היה מכרז של החשכ"ל שניסינו לקבל נתונים ולא הצלחנו

תהילה שחר:  הצעה נוספת זה תמרוץ יצרנים ויבואנים ששיעור האיסוף שלהם גבוה מהיעד, או לחילופין העלאת יעדי האיסוף, או להגדיר שאיסוף מתחנות מעבר לא ייכלל כעמידה ביעדים

תהילה שחר:       ולבסוף אני רוצה להזכיר את החלופה שהוצעה, להעביר בעצם את מכלי המשקה הגדולים תחת טיפול של חוק האריזות

תהילה שחר:  אז יש כאן כמה יתרונות מרכזיים שכוללים שימוש במנגנון איסוף קיים, וגם אין פה גבייה של דמי פיקדון

תהילה שחר:  השאלה אם זה אומר שכסף יחזור, יורדו המחירים של המכלים

תהילה שחר:  בנוסף, הפחתת הנטל על הקמעונאים, וגם לפי חוות הדעת הכלכלית שנכתבה עבור המשרד, עלויות איסוף המכלים באמצעות פח כתום אמורות להיות נמוכות יותר

מטי צרפתי הרכבי: כן, אבל הוא לא אפקטיבי

תהילה שחר: זהו, יש 'אבל' גם

תהילה שחר:  עכשיו כשאנחנו בעצם שואלים את עצמנו האם המצב כיום מאפשר גם החלה של מכלים גדולים, אז כיום כמו שתמיר הזכירו גם קודם, יש ב-131 רשויות פחים כתומים מתוך 255, עם נפח עצירה כולל של כ-82 מיליון ליטר

תהילה שחר:  לפי חישוב אומדן שעשינו, אנחנו מעריכים שצריך להגדיל את נפח העצירה לפחות פי 14 ממה שיש היום

תהילה שחר:       בנוסף, יש כאן את השאלה של איכות חומר הגלם, כאשר מערבים את המכלים עם פחים כתומים, הם בעצם מתערבבים עם חומרים אחרים שמורידים את הערך הכספי של חומר הגלם, ויש כאלה שטוענים שהוא לא יכול לשמש למיחזור עילי

יעקב אשר: אגב, כי אם זה לא נכון, אז יש הרי היום מפעלים שעושים מיחזור

יעקב אשר:  אני שאלתי למה לא משתמשים במפעלים הללו, כי שם בסוף המומחים יוצאים לבד

יעקב אשר:  זאת אומרת הם יכולים לצאת לבד

יעקב אשר:  אמרו לא, הם נחשפו למיצים ולבעיות ולעניינים, ואז הם פסולים מה שנקרא

גיא סמט: לא, זה פח כתום, לא פח של פסולת מעורבת

יעקב אשר: כן, אבל פח כתום יכול להיות שם כל מיני

גיא סמט: פח כתום, הוא יכול להגיע אם יהיו לו בקבוקים

יעקב אשר: אבל מה קורה אם יש שאריות מזון בתוך הפח הכתום?      

תהילה שחר: אז במסמך מובא שבאמת יש דעות שונות בנושא, עדיין יש דעות שטוענות שאי אפשר להשתמש בזה במחזור עילי

גיא סמט: אני יודע שגם בתוך המשרד יש דעות דומות

יעקב אשר: אוקיי, תכף נשמע אתכם

תהילה שחר: אנחנו ממש מסיימים

תהילה שחר:  אם מעבירים את המכלים לפחים הכתומים, צריך לשאול כיצד שינויי המדיניות הדחופים משפיעים גם על הציבור וגם על השוק

תהילה שחר:  וכאן אני גם אזכיר אגב, מקודם בדיון הקודם, תמיר נשאלו מה שיעור האיסוף הביתי לעומת הזרם המסחרי, והתשובה לזה שהזרם הביתי, זה מופיע גם במסמך, הוא בערך 6% מתוך כל מה שתמיר אוספים כיום

תהילה שחר:  אז צריך גם לחשוב על זה

תהילה שחר:       אני רק אגיד לסיום, שבהקשר של עמידה ביעדים, ראינו שבעצם החברות לא מאוד מתאמצות לעבור את יעדי האיסוף שהוגדרו להם בחוק, ונשאלת השאלה כיצד ניתן לתמרץ אותן כן לעשות את זה

תהילה שחר:  למה תגרום אולי העלאת היעדים, כיצד תשפיע הגדרת מקורות איסוף לשם העמידה ביעדים

תהילה שחר:  זאת אומרת, להגדיר שהאיסוף חייב להיות מהציבור ללא תחנות מעבר וכו'

תהילה שחר:  ולבסוף האם הפרדת יעדי האיסוף מהמכלים הגדולים והקטנים תעודד אולי את האיסוף מהציבור

תהילה שחר:  בנוסף, ראינו שהציבור נתקל בקשיים להחזיר

יעקב אשר: זו מסקנה שלי עוד לפני הישיבה, בדיונים הפנימיים

יעקב אשר:  יעד לקטנים, יעד לגדולים

תהילה שחר: בנוסף, יש את היישובים שאין להם פתרונות איסוף

תהילה שחר:  השאלה היא כיצד אנחנו נותנים כלים ועוזרים להם לאסוף את המכלים

תהילה שחר:  איך אפשר לתמרץ את הגורמים השונים להציב מכונות ביישובים, שוב יש את החשכ"ל, ותקצוב הצבת מכונות בשטחים ציבוריים על ידי המשרד או הקרן

יעקב אשר: ובמוסדות ציבוריים

תהילה שחר: נכון, לעודד את המודעות לציבור על ידי הסברה

תהילה שחר:  ואני מסיימת, עלתה שוב סוגייה מאוד גדולה של הפחתת הנטל על הקמעונאים שנושאים היום בעול מאוד כבד ביישום החוק

תהילה שחר:  אחת הבעיות העיקריות זו תדירות האיסוף, והיום סוף סוף פורסמו ההוראות לאיסוף

תהילה שחר:  בהקשר הזה, נשאלת השאלה האם יש למשרד דרכים לאכוף את יישום ההוראות

עידית סילמן: בהוראות אין, רק כשיהיה תיקון החוק חדש

תהילה שחר: וכן, לפי מה שעלה מהמשרד, בנושא סוגיית הגוף המוכר, כי אם יהיה גוף מוכר שהמשרד יוכל להחיל עליו כללים, אז אולי זה יקל על האפשרות לאסוף מהציבור

תהילה שחר:  תודה רבה

יעקב אשר: טוב, מהרגע הזה אנחנו הגוף המוכר, נעשה את הביקורת ואת הדברים הללו, זה אחד

יעקב אשר:  שתיים, תודה לממ"מ על עבודה באמת יפה

יעקב אשר:  אני לא רוצה להוסיף במילים, כי שוב אנחנו עם בעיית שעון קשה, אז אני הייתי רוצה לשמוע באמת איך אתם רואים את העניין

יעקב אשר:  הרי אמרתי כבר את כל ההקדמה קודם, אז זה יחסוך את זה

עידית סילמן: בסדר, אז אני אפתח ואני אעביר לאלעד הסמנכ"ל שלטון מקומי אצלנו במשרד

יעקב אשר: אגב, העברנו לו קודם דבר שלא היית בישיבה הקודמת

יעקב אשר:  אנחנו ביקשנו לעשות חשיבה מחודשת על כל השיטה של האריזות והתפעול והכל

יעקב אשר:  חשיבה מחודשת זה לא אומר לזרוק את מה שקיים

עידית סילמן: החבר'ה כבר שם, והם עושים את זה ואני שמחה

ששון גואטה: רק משהו קטן, היא נתנה פה נתון ששאלנו אותו בישיבה הקודמת – כמה אתה ממחזר, למשל אם אוסם מייצרת 1000 שקיות, כמה באחוזים אתה ממחזר

ששון גואטה:  שם הוא אמר לנו 90%

ששון גואטה:  היא אמרה לנו עכשיו 6% נאסף מהבתים

עידית סילמן: טוב תקשיבו, בואו נעשה רגע בקצרה על חוק הפיקדון

עידית סילמן:  אני עכשיו סיימתי בדיוק שיחה בגלי צה"ל עם אביב לביא בדיוק על הנושא הזה

עידית סילמן:  בגדול אני אגיד, ותכף נעביר את זה, שאלה הסגירה שלו הייתה באמת החלטה מסחרית שלא קשורה אלינו, זה היה תאגיד פרטי

עידית סילמן:  צריך לומר שזה חוק אחריות יצרן חוק הפיקדון, שכמו שהוא יודע למכור לנו בקבוקים 30 אגורות יותר, ככה הוא חייב לאסוף את הבקבוקים ולהחזיר את הפיקדון

עידית סילמן:       יש רגולציה על החברות שקיימות בשוק, שבאמת זה מכלי משקה מסומנים בגביית פיקדון, גם איסוף מכלי משקה מבתי עסק, והם צריכים לעמוד ביעדי גם איסוף וגם מיחזור, ובאמת החוק גם מנכיח את ההחזרה של סכום הפיקדון עד 50 בקבוקים מאזרח ביום, מבחינת מכלי המשקה ב-30 אגורות

עידית סילמן:  יש מוקד פיקדון ביחד עם המועצה הארצית לצרכנות, צריך לומר את זה, שמי שירצה ניתן את הטלפון גם אחר כך, שמבצעת את האכיפה האזרחית, גם על יבואנים ויצרנים, גם במעברים בעניינים של הברחות אם מכניסים מכלים לא מסומנים, וגם פניות ציבור של רשתות שיווק, כשבן אדם טוען הגעתי לא החזירו לי את הכסף וכו'

עידית סילמן:       היום יש שלוש חברות איסוף, שזה סייקל, בק-בוק ואסופתא

עידית סילמן:  אנחנו בכלל כמשרד, מאמינים שמניעה במקור היא תמיד הכי טובה, והכי נכון זה בכלל לא לצרוך בקבוקי משקה, בטח גם לא מסיבה בריאותית, גם לא מסיבה סביבתית, וזה הדבר הכי טוב מבחינתנו ואנחנו חושבים שצריך לצמצם גם בהיבט הזה

עידית סילמן:  אבל מאחר שכבר אנשים אני יודעת קונים בקבוקים, יש כאלה, אז בסוף איך אנשים יכולים לקבל אותם

עידית סילמן:  אז באמת אנחנו מודעים היום לקושי המשמעותי ביותר, שהוא האיסוף הקהילתי

עידית סילמן:  זאת אומרת, היום לחברות האלה יש יעדים

עידית סילמן:  יעדים של 66% לכלל הבקבוקים, קטנים וגדולים כאחד

עידית סילמן:       כשהרחיבו את חוק הפיקדון אז הרחיבו אותו גם לבקבוקים גדולים, ויש רצון להגיע ליעד

עידית סילמן:  רוב החברות כשהן מגיעות ליעד, הן לא מתאמצות יותר מידי, לא מבחינת תדירות ההגעה לבתי העסק, ובטח לא להגיע לאסוף מאותם אספנים קהילתיים שהם חשובים לנו, כי גם להם מגיע חזרה את ה-30 אגורות, ובדרך כלל המטרות שלהם הן גם מטרות נעלות

עידית סילמן:  הן מטרות של תמורה, של סיוע

עידית סילמן:       אנחנו חושבים שאת הדבר הזה צריך לתקן, ושיש פה לקונה בחוק

עידית סילמן:  אנחנו חושבים שאת הלקונה הזו בחוק צריך לתקן, ולכן אנחנו כמשרד, מעבר לזה שהיום הוצאנו הוראות ממונה לתדירות של איסוף, שסעיף 7/ג' בחוק הפיקדון מקנה לנו אפשרות של הוראות מממונה לאיסוף התדירות, גם לבית עסק קטן, בינוני וגדול, ומי שירצה יש טבלה, כדי שהתדירות תהיה גדולה יותר וכדי שאזרחים בסוף יוכלו לקבל את הפיקדון ולא יבוא אלינו איזה עסק קטן ויגיד 'יש לי כבר מכולות בחצר ואף אחד לא בא לאסוף ממני', כי חברות המשקאות כבר הגיעו ליעדים שלהם

עידית סילמן:  ובנוסף, אנחנו בתור משרד גם פנינו לאותן חברות, ואמרנו להן תקשיבו – יש אספנים עם מטרות נעלות, אנחנו רוצים שתגיעו גם אליהם

עידית סילמן:       באמת חברת סייקל לדוגמה, עשתה עמוד נחיתה, עם מקום להשאיר פרטים, ואנחנו בודקים והיא משתדלת לחזור לאנשים

עידית סילמן:  מי שלא, אנחנו גם אומרים תפנו אלינו, אנחנו בתור משרד נסייע להפנות

עידית סילמן:  אבל, צריך לתקן את החוק הזה כדי שבאמת יוכלו לאסוף גם מהקהילה

עידית סילמן:  ולכן אנחנו הולכים לכיוון של תיקון חוק הפיקדון, כשבתוכו זה גם העלאת היעדים, גם לבקבוקים הקטנים וגם לבקבוקים הגדולים, ובכלל להרים את הרף גבוה למעלה, כדי שאותן חברות יצטרכו לאסוף מכולן

עידית סילמן:  גם לאסוף מכל מקום עם צעדי עונשין, וגם בתוך האיסוף הוולונטרי להכניס אותו כתיקון לחוק

עידית סילמן:       מעבר לזה, אנחנו בתור משרד כבר בעבר אושר תקציב של 100 מיליון שקלים, לסייע לרשויות המקומיות, שלטון מקומי, אזורי, כדי באמת לקנות מכונות אוטומטיות, כדי שיהיה יותר קל להחזיר

עידית סילמן:  גם במקומות שבהם לדוגמה יש מתנ"ס קהילתי, מגיעים לשם הרבה ילדים לחוגים

מטי צרפתי הרכבי: אבל למה זה צריך להיות אינטרסים של רשות המקומית? שיועילו החברות להציב את המבנים האלה

מטי צרפתי הרכבי:  למה הרשות המקומית צריכה?      

עידית סילמן: דקה, תני לי שנייה לסיים, אחר כך תשאלו שאלות

עידית סילמן:  את צודקת, זה גם היעדים של החברות, והחברות צריכות לשים, ויש כבר מכונות שהן שמו

עידית סילמן:  אנחנו רוצים להנכיח את זה גם במקומות נוספים, שהם לא רק סופרים

עידית סילמן:  אני רוצה לשים את זה במתנ"ס הקהילתי

עידית סילמן:  אני רוצה לשים את זה בתנועת הנוער, אני רוצה לשים את זה בבית ספר

עידית סילמן:  למי שווה 30 אגורות בעיקר? בואו נחשוב רגע, ואיך אפשר לחנך שוק של נוער שגדל על מיחזור?      אני לא רואה את עצמי תמיד בכל יציאה לסופר, כי אני לא יוצאת לסופר אף פעם, לוקחת את הבקבוקים ובאמת מחזירה אותם

עידית סילמן:  אם יש נגיד אנשים כאלה, אז אני חושבת שלילדים שלהם, הילדים שלי, זה סופר חשוב להם, קריטי להם

עידית סילמן:  ואם הילד יודע שהוא הולך לתנועת נוער ועל הדרך הוא יכול להכניס את הבקבוקים ולקבל 30 אגורות, זה מדהים

עידית סילמן:  אנחנו מחנכים את ישראל להיות נקייה, וזו המטרה שלנו מגיל צעיר לחנך שוק

עידית סילמן:       וחוק הפיקדון הזה יכול להפוך לחינוך שוק סביבתי אחר לגמרי, לשנות התנהגות צרכנית של אנשים שלא תמיד מצליחים לעשות את זה

עידית סילמן:  היו שני קמפיינים בישראל שהצליחו לחנך שוק – אחד, לא קוטפים את פרחי הבר, ושתיים, ישראל מתייבשת

עידית סילמן:  אנשים לא משאירים ברזים פתוחים, ואנשים גם לא קוטפים פרחי בר

עידית סילמן:  הדבר הבא זה ישראל נקייה, ואנחנו רוצים להגיע לשם, לחנך אנשים שאנחנו לא זורקים סתם, בטח לא מה שלא צריך שהוא עובר אחר כך להטמנה וזה מיותר, וזה גם ממלא לנו את השטח, ולכן אנחנו רוצים להגיע לשם

עידית סילמן:       המכרז הזה הסתיים לפני שבועיים, של אותן מכונות אוטומטיות, ואנחנו נוציא קול קורא מסודר על ידי המשרד, כדי שנוכל להגיע לכל אחד בשטח למעשה, ואז אני חושבת שעם העבודה שלנו מול חברות המשקאות, ביחד עם התיקון לחוק הפיקדון, ביחד עם העשייה שלנו שאנחנו עושים, אנחנו נצליח להביא את ישראל להיות נקייה ביחס לחוק הפיקדון

עידית סילמן:       יש לנו עוד הרבה משימות נוספות, אבל על זה כבר דיברנו

יעקב אשר: ועכשיו אני רוצה לראות את התוכנית

אלעד עמיחי: אז שוב צהריים טובים

אלעד עמיחי:  אני לא אעבור על הנתונים האלה, אין לנו מחלוקת עם הממ"מ, אנחנו ראינו ובאמת מודים להם על העבודה

אלעד עמיחי:  נעבוד על הדברים, אבל בעיקר אני רוצה לציין שהנתונים פה הם לא נתונים מבוקרים עדיין, רואה חשבון מבקר את הנתונים, ואנחנו נעשה את זה ונפרסם את זה כמובן בציבור

אלעד עמיחי:       כמו שציינה השרה, פרסמנו את הוראות הממונה לתדירות האיסוף, מתוקף החוק פרסמנו את תדירות האיסוף המצופה, הרצויה, מבתי העסק, כדי לסמן את הסטנדרט, את תנאי השירות הראויים לאיסוף מכלי משקה מבתי עסק על ידי יצרני ויבואני המשקאות

אלעד עמיחי:  בשלב הזה, החוק לא מקנה סמכויות אכיפה למשרד על תדירות האיסוף, אבל אנחנו חושבים שזה היה חשוב מאוד לפרסם אותם, מכיוון שברגע שנכנס לחוק גם המכלים הגדולים, בהחלט יש פה כמות גדולה של מכלים שמוחזרת לרשתות השיווק, וצריך לקבוע מדד שגם עושה דיפרנציאליות בין עסקים קטנים, בינוניים וגדולים

אלעד עמיחי:  וגם נתנו יתרון לעסקים שהם מחזיקים במכונות אוטומטיות מבחינת תדירות האיסוף

אלעד עמיחי:       כל זה מפורסם וכמובן שאפשר לעיין בזה

אלעד עמיחי:  אני רוצה כן לגעת אדוני היו"ר בחוק האריזות, שלחת אותנו לעשות עבודה, אז פה במקרה הזה עשינו את העבודה וכבר באנו עם המסקנות

תומר רוזנר: רק לפני שאתה אומר, עצם הפרסום של ההוראות של הממונה, נותנת בידי הקמעונאים כלי אכיפה אזרחי, כי הם יוכלו לפנות לבתי המשפט בהגשת תביעות אזרחיות על כך שהם מפרים את החובה הזאת

גיא סמט: אתה צודק תומר, ובשיקול שלנו לא לעשות משהו שלנו יש אמצעי אכיפה, או להשתמש במה שאתה אמרת בכלי האזרחי, העדפנו לעשות את זה בכלי האזרחי, גם אם נקבל ביקורת שאין לנו סמכות בחוק

עידית סילמן: וגם שיתרגלו לתיקון לחוק שלאט לאט יתחילו להתרגל לקראת התיקון לחוק, שלא יגידו 'נחתנו'

עידית סילמן:  הנה יש זמן להתרגל למציאות חדשה, עם הוראות חדשות, וולקאם

אלעד עמיחי: אז חשבנו על כמה שיפורים בחוק הפיקדון כדי להביא אותו ליעילות, שהמטרה בסופו של דבר כמו שאמרה השרה - - -      

יעקב אשר: מה היעד של מספר המכונות שאמור להיות? מגיעים לזה?      

אלעד עמיחי: כן

אלעד עמיחי:  אנחנו כן נתנו יתרון בתדירות האיסוף למי שיחזיק מכונה, כלומר מי שמחזיק מכונה אז יש יתרון מובנה בתדירות האיסוף, כי המכונה דוחסת והיא כמובן מייעלת את הטיפול בהחזר מכלי המשקה

אלעד עמיחי:  שאלו קודם על חובות תאגיד האיסוף וגוף מוכר ולא גוף מוכר, ואני אומר כאן ליועץ המשפטי תומר, אנחנו לא מתכוונים להיכנס פה לתהליכי הכרה מחדש של גופים מוכרים

אלעד עמיחי:  אנחנו כן קובעים שיצרנים ויבואנים שרוצים להיעזר בשירותי חברות איסוף, הסטנדרט למהי חברת איסוף הוא יהיה ידוע מראש, וכמו שאנחנו קובעים איזשהו מדד שחברות האיסוף יהיו צריכות לעמוד בו

אלעד עמיחי:  זה לא מעכב, זה לא חסם שוק

דני סיני: למה הן צריכות לעמוד בו ולא מחויבות לעמוד בו?      

אלעד עמיחי: מחויבות, מחויבות

דני סיני: כי זה לא קורה בפועל

דני סיני:  אנחנו בקטסטרופה

דני סיני:  כבוד היו"ר אנחנו בקטסטרופה בסניפים

דני סיני:  לא אוספים לנו את הבקבוקים, אנחנו חסומים בסניפים, אני כבר יוצא מדעתי, וחייב לתת לנו זמן לדבר, בבקשה כבוד היו"ר

דני סיני:  אנחנו בצרות צרורות, אני שומע פה 'יעדים, יעדים' 70 פעם יעדים

דני סיני:  חבר'ה, יעדים, אנחנו עם האספנים הרגו אותנו בסניפים

דני סיני:  אנחנו אומרים הציבור לא יכול להחזיר פיקדון, כיוון שהאספנים מגיעים עם תלת אופן, עם טנדרים, ואנחנו כבר השקענו 20 מיליון שקל

דני סיני:  קנינו 150 מכונות

עידית סילמן: שנייה רגע, מאיפה אתה?      

דני סיני: אני משופרסל

עידית סילמן: אוקיי, אז רגע אני אגיד לך משהו

עידית סילמן:  הייתי אצלכם וראיתי בעיניים - - -      

דני סיני: לא, אני יודע שעוד מעט זה יסתיים ואנחנו נצא החוצה

עידית סילמן: לא, מה פתאום, למה אתה אומר את זה? מהיום הראשון שאני פה אני עובדת על זה

יעקב אשר: לא, לא, הוא דיבר על הוועדה

דני סיני: אנשים פה רוצים לדבר

דני סיני:  רמי לוי, יש פה הרבה אנשים שרוצים לדבר

עידית סילמן: בסדר גמור

דני סיני: אוקיי, בבקשה

יעקב אשר: סליחה, אני לא יודע איך הולך הישיבות בשופרסל, אבל אני בטוח שנותנים רשות דיבור

יעקב אשר:  אני אומר עוד פעם, זה שלא היסיתי אותך קודם אני לא נותן את זה לכל אחד, לא ידעתי אפילו מאיפה אתה

יעקב אשר:  אם הייתי יודע שאתה משופרסל הייתי אומר לך לא, בשביל שלא יחשבו שאני נותן רק לחברות גדולות

יעקב אשר:  גם אנשים שמייצגים דברים יותר קטנים

יעקב אשר:       כולנו מודעים לבעיה שקורית היום ברשתות השיווק, הבאלגן שזה עושה לכם, כולם מודעים לזה, אף אחד לא בורח מזה

יעקב אשר:  נתתי לך להשחיל את ההערה, בסדר, אתה חושב שאתה יוצא היום עם פתרון? גם לא

יעקב אשר:  אנחנו רוצים לראות את התוכנית, רוצים לראות את החסרונות והמעלות שלה

עידית סילמן: דקה, אני חייבת להוסיף משהו

עידית סילמן:  קודם כל, מהיום הראשון שאני במשרד הזה, אנחנו רק איתכם על הדברים האלה

עידית סילמן:  בכל הרשתות כבר הייתי וביקרתי ואפילו הוצאנו סרטון היום שמראה את כל הרשתות שעברנו בהם, ושצילמנו את הבעיות באיסוף

עידית סילמן:  היום הוצאנו לכם הוראות שמסייעות בנושא הזה, ואנחנו מתקנים את החקיקה

עידית סילמן:  אגב, היינו מתקנים אותה מזמן אם לא היינו צריכים לעבור את רשות הרגולציה שהוקמה בקדנציה הקודמת, בכנסת הקודמת, כי רשות הרגולציה לא מאפשרת לנו לשנות רגולציה, רשות ההסדרה לא מאפשרת לנו לשנות בלי לעבור אותה עם תהליך שתומר יודע, וזה לוקח משהו כמו תהליך של חצי שנה

עידית סילמן:  אמורה להקל ברגולציה, הוסיפה לנו רגולציה, ולכן אנחנו בתוך התהליך הזה, ואנחנו עושים את זה, ולא רק חיכינו שייצא החוק, אלא הוצאנו את הוראות האלה עכשיו כדי להקל על האיסוף, כי אנחנו מבינים את הקושי

עידית סילמן:       ואנחנו גם אומרים, מי שלא אוספים ממנו כמו שצריך ומי שזה מזיק לו לעסק, יש לכם אפשרויות לתבוע בתביעה אזרחית, להתחיל תהליך, לא לחכות ולשבת על הגדר

עידית סילמן:  אנחנו מבחינתנו גם תפנו ואנחנו מסייעים במה שאנחנו יכולים

יורם פינטו: שמי יורם פינטו, אני עוזר סמנכ"ל תפעול ברמי לוי

יורם פינטו:  אני רוצה להגיד, את מציירת פה תמונה מאוד מאוד יפה, אוקיי? אבל מה שקורה אצלנו בסניפים, אנחנו בבעיה חמורה

יורם פינטו:  אנחנו מדברים פה על איכות, נכון? על כל הנושא של האיכות

יורם פינטו:  מה שזה עושה לנו במחסנים ולוקח לנו כמעט קרוב ל-40% מהמחסן, כל הבקבוקים

יעקב אשר: אבל הבנו, זו אותה בעיה

עידית סילמן: לכן הוצאנו הוראות לתדירות האיסוף

יורם פינטו: מה שזה מביא, כי זה נמצא בחוץ ובשמירה, יש לנו שומר, יש לנו תקנים מיוחדים שאנחנו שמים לאוספי הבקבוקים, זה הוצאות אינספור

עידית סילמן: אני רוצה להגיד לך משהו, אתה מוכר לצרכנים, אנחנו לוקחים על זה 30 אגורות יותר מהצרכן

עידית סילמן:  אז הוא צריך לקבל את האופציה להחזיר

עידית סילמן:  בכל העולם זה קורה, אף אחד לא אוספים לו מידי יום את הבקבוקים

יורם פינטו: אנחנו ההוצאות שלנו, מבחינת המכונות כל מכונה עולה מעל 100 אלף שקל

עידית סילמן: הבנו את זה, אני מבינה, לכן אנחנו נתנו הוראות ליישום כדי שתדירות האיסוף תשתנה, כדי שלא יאספו מכם פעם ב, ולכן אנחנו בחוק החדש גם מעלים את היעדים כדי שהם יצטרכו לעבוד קשה ולאסוף כל הזמן כדי להגיע ליעד

עידית סילמן:  אנחנו עושים מה שאנחנו יכולים, אנחנו לא יכולים להיות אחראיים על מי שהרחיב חקיקה, הציב יעדים מסוימים

עידית סילמן:  הסברתי לך למה זה לא קורה

יורם פינטו: בהתחלה כששמנו את הבקבוקים הקטנים, עוד איכשהו אכלנו את זה, אוקיי? כשהתחילו הבקבוקים הגדולים, אנחנו מדברים פה על אספנים, אנחנו מדברים פה על 50 בקבוקים שמגיע כל בן אדם פעם ביום

יורם פינטו:  אנשים מגיעים עם קרוב ל-300-400 בקבוקים כל יום

יורם פינטו:  כל יום

יורם פינטו:  ואנחנו לא יכולים להגיד להם לא

יורם פינטו:  אנחנו עובדים פה לפי החוק

יורם פינטו:  עכשיו, הוא בא בבוקר, והוא בא בצהריים, והוא בא בערב, והוא גם בא בשעות לקראת הסגירה

יורם פינטו:  עכשיו, כל ההתעסקות הזאת מבחינת קמעונאות, אני קרוב למעלה מ-27 שנה בקמעונאות

יורם פינטו:  כל ההתעסקות הזו למנהל סניף ולמחסן הסניף ולתפעול, יוצרת בעיה

עידית סילמן: רגע, רגע, דקה

עידית סילמן:  כשאנחנו ננכיח את זה - - -      

יעקב אשר: לא, לא, שנייה

יורם פינטו: מחילה, רגע יעקב, רק עוד משהו קטן

יורם פינטו:  אני רוצה להגיד משהו, לפני ארבעה חודשים היה איתי בכתבה נמרוד גלילי

יורם פינטו:  שם הראנו את התמונה האמיתית של הבקבוקים בדיוק מה קורה לנו

יעקב אשר: אבל הסברת את זה קודם, אני לא מבין למה לחזור על זה? מה אתה רוצה לרגש אותנו כאילו? אנחנו יודעים שיש בעיה

יורם פינטו: אבל אני חייב פתרונות

יעקב אשר: בסדר, עוד דקה תצא עם פתרון

עידית סילמן: קודם כל, כשיש הוראות איסוף שונות כמו שנתנו היום, אז אנשים יוכלו לפנות מבתי עסק קטנים גם

עידית סילמן:  כשיהיה איסוף קהילתי אז לא כולם יצטרכו לבוא רק אליך, כי הם יוכלו לאסוף גם ממקומות אחרים

עידית סילמן:  אנחנו משנים חקיקה כדי שאתה, לא יבואו אליך כל העולם ואשתו כמו שאתה מציין עכשיו

יעקב אשר: זה לא רק השינוי חקיקה

יעקב אשר:  ברגע שתהיה תוכנית גדולה שצריך לדעת אותה בלוחות זמנים, עם פריסה של מכונות, אז קודם כל גם אותם אלה שמגיעים אליך עם התלת אופן, יהיה פחות

יעקב אשר:  אם לאנשים יהיה את הגישה ליד הבית, אז זה יתפזר

יעקב אשר:  אנחנו מדברים כל הזמן על הפיזור, זאת הבעיה הגדולה

יעקב אשר:  הפיזור קרוב לאוכלוסייה, בצורה נוחה

יעקב אשר:       אני כרגע לא פותר בעיה של אף אחד ספציפית, אוקיי? עם כל הכבוד

יעקב אשר:  אני צריך להסתכל על הדבר הכולל, ואמרתי בתחילת הדברים, והיא לא הייתה השרה לכן אני אחזור ואומר

יעקב אשר:  ההחלטה האומללה שהייתה אז בזמנו כשהיא עוד לא חלמה על איכות הסביבה, אולי היא חלמה אז לבריאות, סליחה

יעקב אשר:  הייתה החלטה בקדנציה הקודמת, שעשו את מה שעשו בלי למצוא את הפתרונות, בלי לתת את הפתרונות

יעקב אשר:  "עלא באב אללא" ומה שיקרה יקרה

יעקב אשר:  עכשיו אנחנו באים לתקן, לא מתנים ביום ולא ביומיים

יעקב אשר:  אתה רוצה היום פתרון, אז אתה רוצה

יורם פינטו: לא, בסדר

יורם פינטו:  בוא נראה

גיא סמט: אני כשהייתי סמנכ"ל בתפקיד של אלעד, חשבתי בדיוק כמוך שזה היו החלטות פזיזות, מהירות, לא מסודרות, שיהיה להן תוצאות ואנחנו רואים את התוצאות

גיא סמט:  זה בדיוק מה שזה

גיא סמט:  עכשיו אנחנו צריכים לתקן

יעקב אשר: אוקיי, בוא תן לה להשלים את התמונה

עידית סילמן: הוא בא לתקן

גיא סמט: כן, הרי אלעד אתה רוצה לסיים את ההצעות לתיקון החוק?      

אלעד עמיחי: ברשותך יו"ר הוועדה, אתה רוצה שנמשיך לסקור את הדברים?      

יעקב אשר: אוקיי, רגע, רגע

יעקב אשר:  תקשיבו, אני אציע לכם עסקה

יעקב אשר:  היועץ המשפטי תהיה בהאזנה

יעקב אשר:  אנחנו חייבים לסיים את הדיון בשעה 16:15

יעקב אשר:  יש דיון במליאה והוא דיון יחסית קצר

יעקב אשר:  אני יכול לעשות הפסקה ב-16:15 של חצי שעה בערך ולהמשיך את הדיון אחר כך

יעקב אשר:  אני מבחינתי מוכן לעשות את זה בשמחה רבה

יעקב אשר:  השרה לא תוכל להשתתף, אבל אולי המנכ"ל

מטי צרפתי הרכבי: אולי דיון, כי חלק מהאנשים צריכים ללכת, אולי דיון נוסף

יעקב אשר: דיון נוסף כן, אבל אנשים ייצאו שוב בתחושה, אז אני בא ואומר דבר אחד

יעקב אשר:  אתם יודעים מה, את התוכנית חשוב לי היה כן לראות הכל, אולי נצליח כרגע

יעקב אשר:  אז נעשה סבב מהיר של נקודות של אנשים שרוצים להעלות, ואז מה שנספיק להציג עכשיו, נציג עכשיו

יעקב אשר:  ואם לא, נעשה המשך של הדיון

ד"ר נעמה אברהמוב: היו"ר, היה הצצה למגזר העסקי, אפשר הצצה למגזר הקהילתי?      

יעקב אשר: כן, וודאי

יעקב אשר:  אנחנו נגיע לזה גם כן

יעקב אשר:  בוא נתחיל רגע איתך

יעקב אשר:  כן

אסף גרינבאום: כן, אני אסף גרינבאום, אני מייצג את דור אלון ואת פז, שיש להם הרבה חנויות נוחות וחנויות שכונתיות

אסף גרינבאום:  דיברו פה הקמעונאים על המצוקה הגדולה שלהם, המצוקה של החנויות הקטנות והשכונתיות בהקשר הזה, היא גדולה שבעתיים, כיוון שאין שום מגבלה היום בחוק

אסף גרינבאום:  אין שום הבחנה בחוק, אין הבחנה בחוק בין חנויות קטנות לחנויות גדולות

אסף גרינבאום:       יכול להיווצר מצב שחנות קטנה אדוני היו"ר, מוכרת סך הכל 100 בקבוקים, אבל היא נדרשת על פי חוק לקלוט כל כמות שתגיע אליה, גם אם מדובר ב-100 אלף בקבוקים

אסף גרינבאום:  אני אחזור על זה שוב כי הנקודה הזאת חשובה

אסף גרינבאום:  היום החוק לא מבחין בכלל בין חנויות קטנות לבין חנויות גדולות, והדבר הזה יוצר מעמסה אדירה על חנויות קטנות ושכונתיות, שממקומות באזורים צפופים מאוד אדוני, עם שטח יקר מאוד

אסף גרינבאום:  היכולת שלהן להחזיק כמויות גדולות של בקבוקים היא לא אפשרית בכלל

אסף גרינבאום:  יש להן מעט כוח אדם

אסף גרינבאום:  אני רק אגיד עוד משפט אחד אדוני

אסף גרינבאום:  אבל מה שקורה זה שאנשים מבצעים בסוף את הקניות שלהם, את קניית הבקבוקים ברשתות הגדולות, אבל את ההחזרה מבצעים בחנויות השכונתיות

אסף גרינבאום:  לדעתנו אדוני יש אפשרות לתקן את זה כבר עכשיו, אבל לא בחוק עתידי

אסף גרינבאום:  כולנו מבינים שיש פקק היום בכנסת

אסף גרינבאום:  יש אפשרות היום בתקנות ליצור דיפרנציאציה בין חנויות קטנות לבין חנויות גדולות

יעקב אשר: ייבדק אם יש אפשרות

יעקב אשר:  שלח לי בבקשה על איזה תקנות, ואנחנו נציע את ההצעה וננסה

יעקב אשר:  בבקשה

יעקב מאיר פלדמן: יעקב מאיר פלדמן, מתנדב במודיעין עלית

יעקב מאיר פלדמן:  בעיר מודיעין עלית האיסוף, הנתינה לכיוון מיחזור, היה כמעט אפס לפני שהבקבוקים הגדולים יצאו לפיקדון, ומאז עד עכשיו זה פשוט הלך מאפס לכמעט 100

יעקב מאיר פלדמן:  ממחזרים כ-350 טון של מיחזור כולל זכוכית ופלסטיק, 300 טון של זכוכית, 50 ומשהו טון של פלסטיק, אבל הכל הולך לצדקה

יעקב מאיר פלדמן:  יש בתפזורת 70 נקודות החזר, לא כולל כל העמותות, בתי כנסת, שזה הולך לכל מיני דברים בבתי כנסת, וזה מה שעשה את ההבדל

יעקב מאיר פלדמן:  לפני זה לא היה בכלל מיחזור, וזה תפס תאוצה גם כן במקומות אזוריים מסביב, אבל עצם הנקודה, מבחינתנו רק חברת אסופתא מוכנה לאסוף

יעקב מאיר פלדמן:  מבחינתי, שאני האיש המקשר בין העמותות לחברה, רק חברת אסופתא מוכנה לשמוע, וכל מה שאני מבקש ממנה היא עושה

גיא סמט: אני מכיר שיש עוד חברות שמוכנות

יעקב מאיר פלדמן: יש לפחות 50 עמותות שמחכות שאני אתן להן תשובה חיובית, כי הן אומרות שכל חברה אחרת אומרת להן לא

יעקב אשר: אז צריך לראות האם יש חובה על שלושת החברות

יעקב מאיר פלדמן: וחברת אסופתא אומרת לי אנחנו כבר מעבר ליעד, אנחנו יכולים לסגור עכשיו

גיא סמט: אנחנו ביקשנו מהחברות, ואני יודע שיש עוד חברות, שבאתר האינטרנט שלהן אפשר לראות, יש שם לשונית 'מוסדות ציבור', אתה יכול להיכנס אליה ולקבל

יעקב אשר: אבל אתה שומע שרק חברה אחת

יעקב מאיר פלדמן: יש נקודה אחת שהיו"ר ביקש מחוץ לקופסה

יעקב מאיר פלדמן:  הרשויות המקומיות, בפרט החרדיות, חוסכות כ-250 אלף שקל כל שנה, כלומר עכשיו זה מודיעין עלית, אבל אם יעשו את אותו דבר בכל הערים האחרות, מבחינת ההטמנה, אז בעצם לא צריכים לתת להם שום כסף

יעקב מאיר פלדמן:  הם חוסכים בשנה אחת את כל המיחזוריות לצדקה, שיילך לצדקה המקומית וזה לא משנה לאיזה, שיהיה הגדול ביותר

יעקב מאיר פלדמן:  או שזה יחולק לכולם, אבל זה ישים מאוד

יעקב אשר: בבקשה גברתי

ד"ר נעמה אברהמוב: אני נעמה אברהמוב, מאיגוד ערים לאיכות סביבה יהודה

ד"ר נעמה אברהמוב:  באיגוד שלנו יש שמונה רשויות, שתיים מהן מועצות אזוריות

ד"ר נעמה אברהמוב:  מועצה אזורית הר חברון, ומועצה אזורית גוש עציון

ד"ר נעמה אברהמוב:  בחלק ניכר מהן, אני לא רוצה לדבר על כל מדינת ישראל, בסדר? אני כן רוצה לדבר על המרחב הפריפריאלי, ולהדגיש את הבעייתיות של המרחב הזה, שאין בו סופרים ואין זמינות, לא למכונות ולא לסופר

ד"ר נעמה אברהמוב:       בתוך הקהילות האלה התפתחה תופעה כמו שתיאר פה האדון בצורה יפה, של מטרות שהן מטרות ממש מקומיות

ד"ר נעמה אברהמוב:  למשל, לפתוח סניף של השאלת ציוד רפואי, של לתמוך ברווחה, של לממן פעילויות נוער

יעקב אשר: אבל את אומרת שבעצם בעיית האיסוף, הפיזור, היא הבעיה הקריטית

ד"ר נעמה אברהמוב: אני אומרת שיש כמה בעיות

ד"ר נעמה אברהמוב:  לא ידעתי שהציג של סייקל פה, אבל באמת הבעיה היא מתפרסת החל משלב ההתקשרות, באמת סליחה על הפרטים הקטנים אבל אנחנו שם, של היום לפתוח כרטיס בסייקל זה מעל חודשיים, בסדר? בחודשיים שמצטברים בהם עשרות אלפי בקבוקים, במרחב שלי למעלה מ-150 אלף בקבוקים שמחכים

יעקב אשר: איזה כרטיס? פותחים פעם אחת?      

ד"ר נעמה אברהמוב: כרטיס לקוח, כן, למעלה מחודשיים

ד"ר נעמה אברהמוב:  אחר כך צריך בנפרד לחכות לשקיות, זה לא יכול להיות ביחד עם האיסוף, אחרי שיגיעו השקיות זה עוד חודש עד שיתאמו איתך, אחרי שיתאמו איתך יכול להיות שיגיעו ויכול להיות שלא יגיעו, אוקיי? וזה מה שקרה לנו באפרת, מועצה מקומית שהחליטה לקחת על עצמה, וצריך להבין את המשמעות של זה, שהיא מקצה לזה אנשי תפעול, למעלה מ-80 אלף בקבוקים שהיא אוספת ממקום תפעולי שאין לה, שהיא לא מיועדת לזה, והחברות לא מגיעות

יעקב אשר: דקה, אני עוצר אותך

יעקב אשר:  רק אני אומר, בסך הכל בסוף הציבור רוצה להירתם לזה, ואפשר לנתב את זה למקומות הנכונים והכל

יעקב אשר:  השאלה אם המערכת תדע לקלוט את זה, לקבל את זה בצורה הנכונה או לא

קובי דר: קובי דר, המנכ"ל של סייקל

קובי דר:  אנחנו מאפשרים גם לעמותות וגם למוסדות ציבור להתקשר איתנו בצורה מסודרת

קובי דר:  זה נכון, לפעמים זה לוקח קצת יותר זמן להשיג אישור מניכוי מס במקור, אישור ניהול ספרים תקין, לחשוב על כל הניירת, אבל זה תהליך שאנחנו מקפידים עליו

יעקב אשר: לא, אם יש את הכל, תעשו את זה מהר כי בינתיים מצטבר להם הרים

קובי דר: אבל ברגע שיש את הכל נכנסים לתוך האפליקציה שלנו, מזמינים פינוי וזה מתבצע בצורה מסודרת

קובי דר:  אנחנו כבר משרתים עשרות עמותות ומוסדות ציבור, וגם נקודות אחרות, למשל שמורות טבע וגנים

יעקב אשר: משפט אחד ואני נותן לו סיכום

שחר קורטוב: אני רוצה רק להגיד לך, שאחת הסיבות שהגענו לאן שהגענו, אני הייתי יחד איתך ועם גיא באותה ישיבה סוערת, וחשבתי בדיוק כמוך שצריך להשאיר את המיחזוריות

שחר קורטוב:  אבל עשו מה שעשו והוציאו את המיחזוריות

שחר קורטוב:  מאז יצא החוק הזה, קמו חברות, אנחנו ביניהן, אני חושב שהיום הגדולה ביותר בארץ, משקיעים עשרות מיליונים, מאות מיליונים בשביל ליישם את החוק

שחר קורטוב:       עד היום שמנו כבר קרוב ל-500 מכונות בארץ, אנחנו מעל 300, ואני רוצה להגיד לך שהסיבה שיש עצירה בשוק, זה חוסר וודאות של הרגולטור

שחר קורטוב:  חוסר וודאות שבשנה האחרונה אם תסתכל, פעם אחת הייתה הצעת חוק להוריד את חוק הפיקדון, אחרי זה להעביר את זה אולי לחוק האריזות, אחרי זה להעלות את היעדים

שחר קורטוב:  הדברים האלה מקפיאים את המשק, מקפיאים, מכניסים מקלות בגלגלים

יעקב אשר: אבל לכן, אנחנו רוצים לדעת אם יש לוח זמנים לתוכנית הגדולה שאנחנו עוד לא יודעים מהי, לכמה מכונות נגיע

יעקב אשר:  אם יש היתכנות לדבר הזה, אני אומר עוד פעם, לפחות בהצעת חוק שאני מדבר עליה, אני כרגע לא מקדם אותה, ואני לא אקדם אותה אם אני אראה שבאמת התוכנית הזאת בסוף מגיעה לכל בית בצורה הנכונה, החכמה, ואנשים יקבלו חזרה, או הם, או משהו שהם רוצים לתרום, ושימצאו את כל הפתרונות שצריך

יעקב אשר:       השאלה רק, אם לבוא עכשיו ולהתחיל חלק, במקומות מסוימים זה יילך, ובמקומות מסוימים זה לא יגיע, יהיו לי כתמים כאלה של מקומות שבהם זה לא יגיע ולא יילך, אז יכול להיות שצריך לשקול אם לעשות מנגנון אחר או חקיקה אחרת

שחר קורטוב: אני מבטיח לך שתוך שלוש שנים תראה כמעט בכל אזור פתרון

נמרוד הגלילי: משפט וחצי ברשותך

נמרוד הגלילי:  כמי שמנהל את תחום רשתות המזון באיגוד לשכות המסחר, דבר ראשון אני מברך על ההוראות האלה שחיכינו להן המון זמן

נמרוד הגלילי:  אנחנו ביקשנו אותם עוד לפני שהורחב החוק, ואני מברך על זה, וחבל שהרחיבו את החוק בלי, אפשר לעשות את זה בצורה טובה יותר

יעקב אשר: אם יש דברים שאפשר בתקנות לעשות, תגידו לנו

לימור גורליק: צריך שיניים להוראות האיסוף האלה

לימור גורליק:  חשוב להבין שזה חוק לשמירת הניקיון, ומה שאמרו כאן, צריך לשים לב

לימור גורליק:  יש סקר שעשינו, ובחופים אנחנו רואים ירידה דרמטית בהימצאות של בקבוקים, גם גדולים

לימור גורליק:  אנחנו שומעים פה את כל הבעיות, אנחנו חותמים על התוכנית הזאת שהלוואי ונראה לה שיניים ויישום

יעקב אשר: תרשי לי, יש עוד הרבה דברים, אנחנו עוד לא שמענו אפילו שני שליש מהתוכנית לדעתי

יעקב אשר:  אנחנו נעשה ישיבת המשך על העניין

יעקב אשר:  אני חושב שזה טוב, קודם כל ראיתם את הנקודות הכואבות, אני רוצה לראות, ותבדקו באמת, הייעוץ המשפטי שלכם, אם יש דברים שאפשר לעשות אותם לא בחקיקה אלא בתקנות, שהן גם חקיקה, כן? אם יש אפשרות לסגור את הדברים ולבוא עם התוכנית הגדולה, אנחנו נשתדל לעשות עוד פעם יום של מרתון בפגרה שאין לי לחץ של מליאה, ונשלים את היום הזה

יעקב אשר:  ומי שנשארתי לו חייב בדיבור, יקבל את זה

יעקב אשר:       אנחנו אבל שמנו על השולחן, נתחיל לדחוף את זה, נעלה את זה למודעות, ואני גם אומר דבר אחד

יעקב אשר:  ברור לי דבר אחד, שאנחנו רואים שיש שינוי, ההוראות יצאו, יש להם תוכנית, יכול להיות שצריך לשפר אותה, יכול להיות שאחד יגיד ככה ואחד יגיד אחרת, אנחנו נתקדם עם זה קדימה בעזרת השם

יעקב אשר:  סליחה מכולם, תודה רבה